# Lontra mariña

| Lontra mariña |
| --- |
|  *Enhydra lutris* |
| Estado de conservación |
|  En perigo |
| Clasificación científica |
|

|  |  |
| --- | --- |
| Reino: | Animalia  |
| Filo: | Chordata  |
| Subfilo: | Vertebrata  |
| Clase: | Mammalia  |
| Subclase: | Theria  |
| Infraclase: | Placentalia  |
| Orde: | Carnivora  |
| Suborde: | Caniformia  |
| Familia: | Mustelidae  |
| Subfamilia: | Lutrinae  |
| Xénero: | *Enhydra* Fleming, 1828 |
| Especie: | E. lutris  |

 |
| Nome binomial |
| Enhydra lutris (Linnaeus, 1758) |
| Distribución da lontra mariña Distribución da lontra mariña |

A **lontra mariña** (Enhydra lutris) é unha especie de mamífero carnívoro da familia dos mustélidos. É a única especie existente do xénero *Enhydra*. Habita no Pacífico Norte, dende o norte do Xapón até Baixa California, en México. Os adultos desta especie pesan entre 14 e 45 quilogramos, sendo o máis pesado dos ​​mustélidos, e ó mesmo tempo, un dos máis pequenos mamíferos mariños. A diferenza doutros mamíferos mariños, esta especie ten como principal forma de illamento unha capa de pelaxe moi grosa, a máis densa de tódolos mamíferos. Malia que pode saír a terra firme, a lontra mariña vive case exclusivamente no mar. Habita preto das costas onde se mergulla até o leito mariño para facerse con comida. Aliméntase principalmente de invertebrados mariños como ourizos, moluscos, crustáceos e algúns peixes. Os seus costumes alimenticios son notables en varios aspectos. En primeiro lugar, o emprego de rochas para abrir as carapas dalgunhas das súas presas convérteo nun dos poucos mamíferos que usa ferramentas. Por outro banda, na meirande parte da súa área de distribución, é unha especie chave polo control que exerce sobre a poboación de ourizos de mar, os cales doutro xeito ocasionarían un dano extenso nos ecosistemas de bosques de algas mariñas. A súa dieta inclúe peixes de valor comercial para a industria pesqueira, propiciando un conflito entre as lontras mariñas e os pescadores.

A poboación da especie, cuxo número orixinal roldaba entre os 150 000 e os 300 000 animais, foi cazada intensamente, por mor da súa pel, entre 1741 e 1911, até reducirse nun momento dado soamente a 1000 ou 2000 exemplares. Unha prohibición internacional da súa caza, esforzos de conservación e programas de reintrodución contribuíron ó aumento da poboación. Malia isto, a especie ocupa aproximadamente unha terceira parte da súa área de distribución orixinal. A recuperación da lontra mariña considérase un fito importante na conservación mariña, pero a poboación das illas Aleutianas e de California recentemente diminuíu ou tense estancado no seu crecemento.

## Véxase tamén

### Outros artigos

* Lontra felina, a londra mariña de Suramérica

### Bibliografía

* Kenyon, Karl W. (1969). *The Sea Otter in the Eastern Pacific Ocean*. *U.S. Bureau of Sport Fisheries and Wildlife* (Washington, D.C.). ISBN 0486213463.
* Love, John A. (1992). *Sea Otters*. Golden, Colorado: Fulcrum Publishing. ISBN 1-55591-123-4. OCLC 25747993.
* Nickerson, Roy (1989). *Sea Otters, a Natural History and Guide*. San Francisco, California: Chronicle Books. ISBN 0-87701-567-8. OCLC 18414247.
* Silverstein, Alvin; Silverstein, Virginia e Robert (1995). *The Sea Otter*. Brookfield, Connecticut: The Millbrook Press, Inc. ISBN 1-56294-418-5. OCLC 30436543.
* Middleton, John (2001). *Maritime Activities And Their Perception Today*. California Academy of Science lecture.
* Farris, Glenn (2007). *Mains'l Haul, a Journal of Pacific Maritime History, Vol 43*. San Diego: Maritime Museum of San Diego. ISSN 1540-3386.
* Mathes, Michael (2008). *The Russian-Mexican Frontier*. *Fort Ross Interpretive Association, Inc.* (Jenner, California). ISBN 978-1-60643-951-7.
* VanBlaricom, Glenn R. (2001). *Sea Otters*. Stillwater, MN: Voyageur Press Inc. ISBN 0-89658-562-X. OCLC 46393741.

---

|  |  |
| --- | --- |
|  |  *Este artigo sobre zooloxía é, polo de agora, só un bosquexo. Traballa nel para axudar a contribuír a que a Galipedia mellore e medre.*  *Existen igualmente outros artigos relacionados con este tema nos que tamén podes contribuír.* |

---